|  |
| --- |
| **ՏԵՂ ՀԱՄԱՅՆՔԻ ՂԵԿԱՎԱՐ ՆԵՐՍԵՍ ՇԱԴՈՒՆՑԻ ՇՆՈՐՀԱՎՈՐԱԿԱՆ ՈՒՂԵՐՁԸ ԳԻՏԵԼԻՔԻ ԵՎ ԴՊՐՈՒԹՅԱՆ ՕՐՎԱ ԱՌԹԻՎ** |
| *Հարգարժան մանկավարժներ, սիրելի դպրոցականներ.*Գիտական առաջընթացի մեր դարաշրջանում գնալով ավելի ու ավելի է կարևորվում կրթության և գիտելիքի դերը: Միայն գիտելիքներով զինված, մրցունակ կադրերն են որոշում մեր պետության վաղվա օրը, միայն գիտական մտքի ներուժով են ամուր պետության հիմքերը:Այսօր, սեպտեմբերյան այս պայծառ արևի տակ, մենք նշում ենք գիտելիքի օրը: Շնորհավորո'ւմ եմ ձեզ, հարգելի մանկավարժներ, գիտելիքի օրվա առթիվ: Մատաղ սերնդի մեջ գիտելիք սերմանելով, դուք հայրենասիրական մեծ գործ եք կատարում: Դուք կրթում եք մի սերունդ, որը վաղվա մեր գիտնականն է, ուսուցիչը, բժիշկը, օդաչուն, շինարարը, զինվորը... Հենց ձեր ներդրած ջանքերն են, որ վաղը առողջ պտուղներ պիտի տան՝ ի շահ մեր փոքրիկ հանրապետության արժանապատիվ գոյության:Ամենաջերմ շնորհավորանքներս և մաղթանքներս ձեզ, սիրելի դպրոցականներ: Այսօր դպրոցում, վաղը բուհում, զինվորական ծառայության մեջ, մյուս ոլորտներում, կյանքից վերցրեք այն ամենը, ինչ ձեզ ուժեղ և վստահ կդարձնի: Գիտելիքի սերմերը ցանվում են դպրոցում, ուրեմն այսօրվա ձեր խնդիրը այն հաստատուն և կայուն դարձնելն է, օր-օրի, ժամ առ ժամ բազմապատկելը և հարգանքով վերաբերվելը սերմնացան-մանկավարժներին, ծառայելը մեր պետականության ամրապնդմանը: Հոգու նվիրական ջերմությամբ եմ շնորհավորանքի խոսքեր հղում այս տարի առաջին անգամ դպրոց ոտք դնող փոքրիկներին և նրանց ծնողներին: Թող ուսումնառության ձեր հետագա տարիներն էլ տոն դառնան, ինչպես այս առաջին սեպտեմբերը և թող իրականանան ապագայի ձեր հույսերն ու երազանքները:Շնորհավո՛ր սեպտեմբերի մեկ: |

**Տեղ համայնքի ղեկավար՝ Ն. Շադունց**